Djer

Djer er betraktet som den tredje farao i det første dynasti i oldtidens Egypt i henhold til dagens egyptologi. Han levde en gang på midten av 3000-tallet f.Kr.Grimal, Nicolas (1994): A History of Ancient Egypt. Wiley-Blackwell. ISBN 0-631-19396-0. s. 528 og styrte i bortimot 40 år. En mumifisert forarm av Djer, eller hans dronning, ble oppdaget av Flinders Petrie,Petrie, W. M. Flinders (1901): The Royal Tombs of the Earliest Dynasties, Part II, London, s.16-17 men det ble avvist av Emile Brugsch.Ikram, Salima; Dodson, Aidan (1998): The Mummy in Ancient Egypt: Equipping the Dead for Eternity, Thames & Hudson, s. 109

 Navn 
Abydoslisten lister den tredje farao som Iti, Turinpapyrusen lister et fragmentert navn som begynner med It..., mens den egyptiske oldtidshistorikeren Manetho har listet opp Athothis.

 Regjeringstid 
Mens den nevnte egyptiske presten Manetho, som skrev på 200-tallet f.Kr., hevdet at Djer styrte i 57 år, har moderne forskning ved Toby Wilkinson i Royal Annals of Ancient Egypt understreket at den nær samtidige, og derfor mer nøyaktige Palermosteinen har tilskrevet Djer en regjeringstid på «41 fullstendige og delvise år».Wilkinson, Toby (2000): Royal Annals of Ancient Egypt: The Palermo Stone and Its Associated Fragments, Kegan Paul International, s. 79 Wilkinson har notert at årene 1-10 i Djers styre er bevart i register II på Palermosteinen, mens de midtre årene til denne faraoens styre er nedtegnet i register II i Kairos fragment En (Cairo Fragment One).Wilkinson, Toby (2000): Royal Annals of Ancient Egypt, s. 258

 Vitnemål 
Vitnemål for Djers liv og styre er:King Djer, Digitalegypt.

 Grav i Peqer (dagens Umm el-Qa'ab) ved Abydos
 Segltrykk fra gravene 2185 og 3471 i Saqqara
 Inskripsjoner i gravene 3503, 3506 og 3035 i Saqqara
 Segltrykk og inskripsjoner fra HelwanSaad (1947), s. 165; Saad (1969), s. 82, pl. 94; sitert fra Wilkinson, Toby A.H. (2002): Early Dynastic Egypt, Routledge, s. 61
 Krukke fra Turah med navnet til DjerKaiser (1964), s. 103, fig. 3; sitert fra Wilkinson, Toby A.H. (2002): Early Dynastic Egypt, Routledge, s. 61
 Elfenbeintavle UC 16182 fra Abydos, sidegrav 612 med inngjerding av DjerSe Digital Egypt; Petrie (1925), pl. II.8; XII.1; sitert fra Wilkinson, Toby A.H. (2002): Early Dynastic Egypt, Routledge, s. 61
 Skarvøks av kobber, UC 16172, med navnet DjerGrav 461 i Abydos, Petrie (1925), pl. III.1, IV.8; sitert fra Wilkinson, Toby A.H. (2002): Early Dynastic Egypt, Routledge, s. 61
 Inskripsjonen av hans navn (imidlertid diskutabel ekthet) ved Wadi Halfa, Sudan

Inskripsjonene på elfenbein og tre er i en meget tidlig form for hieroglyfer, noe som hindrer fullstendig oversettelse, men en etikett ved Saqqarah avbilder muligens praksisen til første dynasti med menneskeofring.Rice, Michael (4. desember 1997): The Power of the Bull, Routledge; 1. utg. ISBN 978-0-415-09032-2, s. 123 En elfenbeintavle fra Abydos nevner at Djer besøkte Buto og Sais på Nildeltaet. En av hans år som farao nevnt på Kairosteinen ble kalt for «Året som beseiret landet Setjet», noe som kan indikere Sinai eller bortenfor.

Manetho hevdet at Athothes, som muligens kan identifiseres som Djer, hadde skrevet en avhandling om anatomi som fortsatt eksisterte i hans tid, over to tusen år senere.

 Familie 
Djer var sønn av farao Hor-Aha og hans hustru Khenthap. Hans bestefar var antagelig Narmer, og hans bestemor Neithhotep. Han ble selv far til Merneith, hustru av Djet og mor til Den. Kvinnene bar titler som senere ble assosiert med dronninger slik som Den store av Hetes-septer og Hun som ser/Bærer Horus ble gravlagt i sidegraver i nærheten av graven til Djer i Abydos, eller bevitnet i Saqqara. Disse kvinnene er antatt å være hustruer av Djer, og omfatter:

 Nakhtneith (eller Nekhetneith), gravlagt i Abydos og kjent fra en stele.<ref name="Grajetzki">Grajetzki, Wolfram (2005): Ancient Egyptian Queens: A Hieroglyphic Dictionary, Golden House Publications</ref>Dodson & Hilton (2004): The Complete Royal Families of Ancient Egypt
 Herneith, muligens hustru av Djer. Gravlagt i Saqqara.
 Seshemetka, grvlagt i Abydos ved siden av farao.Petrie, W. M. Flinders (1901): The Royal Tombs of the Earliest Dynasties, 1901, Part II, London 1901, pl. XXVII, 96 Hun var i henhold til Dodson & Hilton en hustru av Den.
 Penebui, hennes navn og titler ble funnet på en etikett av elfenbein fra Saqqara.
 bsu, kjent fra en etikett i Saqqara og flere beholdere av stein (lesningen av navnet er usikker; navnet består av 3 hieroglyfer bestående av fisker).

 Grav 
Tilsvarende som sin far Hor-Aha ble Djer gravlagt i Peqer (Umm el-Qa'ab) ved Abydos. Djers grav er hva Petrie kaller grav O. Hans grav inneholder levninger av 318 personer som ble gravlagt sammen med ham.Kühn, Thomas (2008): «Die Königsgräber der 1. & 2. Dynastie in Abydos» i: Kemet 1, 2008. Fra det 18. dynasti ble Djers grav æret som graven til guden Osiris, og gravkomplekset fra første dynasti, som inkluderte både denne og graven til Djer, ble meget betydningsfullt i den egyptiske religiøse tradisjon.

Flere objekter ble funnet i og rundt graven til Djer:Porter, B. & Moss, R.L.B. (1937): Topographical Bibliography of Ancient Egyptian Hieroglyphic Texts, Reliefs, and Paintings, V. Upper Egypt: Sites. Oxford

 En stele med Djer, i dag ustilt i Kairo musem, som antagelig kom fra Abydos.
 Etiketter som nevner navnet på et palass og navnet Meritneith.
 Fragmenter av to vaser som hadde navnet til dronning Neithhotep innrisset.
 Armbånd tilhørende en dronning ble funnet i gravens vegg.

I subsidiære graver ble det funnet:

 Stele med flere personer.
 Objekter av elfenbein med navnet til Neithhotep.
 Elfebbeintavler.

Manetho indikerte at det første dynasti styrte fra Memfis – og faktisk ble Herneith, en av Djers hustruer, gravlagt i nærheten av Saqqara.

 Billedgalleri 

 Referanser 

 Litteratur 
 Wilkinson, Toby A. H. (1999): Early Dynastic Egypt, Routledge, London/New York, ISBN 0-415-18633-1, s. 71-73
 Wilkinson, Toby A. H. (2000): Royal Annals of Ancient Egypt: The Palermo Stone and Its Associated Fragments'', Kegan Paul International.

 Eksterne lenker 

 Dynasty I, Djer, Phouka.com

Kategori:Egyptiske oldtidsmonarker